…. sz. napirend

 Előterjesztve:

Költségvetési Bizottsághoz,

Pénzügyi és Vagyonnyilatkozatokat Ellenőrző Bizottsághoz

# E L Ő T E R J E S Z T É S

**a Képviselő-testület 2021. október 28-i rendes ülésére**

**Tárgy:** **Javaslat a Budapest Főváros II. Kerületi Önkormányzat Képviselő-testületének az Önkormányzat 2021. évi költségvetéséről szóló** **9/2021. (II. 23.) önkormányzati rendeletének módosítására**

**Készítette Annus Béláné**

gazdasági igazgató

**Egyeztetve: dr. Szalai Tibor**

 jegyző

**Egyeztetve: Dr. Varga Előd Bendegúz**

 alpolgármester

 …………………………………

 dr. Silye Tamás

 jegyzői igazgató

 **A napirend tárgyalása**

 **zárt ülést nem igényel.**

**Tisztelt Képviselő-testület!**

Az államháztartásról szóló 2011. évi CXCV. törvény 34. §-ában és az államháztartásról szóló törvény végrehajtásáról szóló 368/2011.(XII. 31.) Kormányrendelet 42. §-ában foglaltak alapján előterjesztésünk I. részében javaslatot teszünk az Önkormányzat átruházott hatáskörben hozott döntések alapján 2021. augusztus 31-ig elvégzett előirányzat módosítások és átcsoportosítások költségvetési rendeleten történő átvezetésére. Az előterjesztésünk II. részében a 2021. évi költségvetési rendelet felülvizsgálatából adódó módosítások átvezetését kezdeményezzük.

**I. Az átruházott és egyéb hatáskörökben hozott döntések alapján elvégzett előirányzat módosítások és átcsoportosítások miatti rendeletmódosítási javaslat**

E rendeletmódosítási javaslatban foglalt előirányzat változtatások körébe tartoznak

- az Önkormányzati feladatok vonatkozásában a

* Képviselő-testület döntéseinek végrehajtásából adódó előirányzat átcsoportosítások,
* Képviselő-testület által átruházott hatáskörben hozott átcsoportosítások,
* saját hatáskörű előirányzat változtatások,

- a Polgármesteri Hivatal vonatkozásában a

* felügyeleti szerv hatáskörébe tartozó módosítások,
* saját hatáskörű előirányzat változtatások,
* az intézményeket érintően az adott időszakban végrehajtott felügyeleti szervi illetve saját hatáskörébe tartozó előirányzat módosítások.

A fentiek szerinti előirányzat módosítások hatásaként a bevételi és kiadási főösszege egyenlegében 406 871 E Ft-tal növekedett.

A bevételek közül 401 766 E Ft az Önkormányzatnál (költségvetési és finanszírozási bevétel), 2 505 E Ft a Polgármesteri Hivatalnál, 2 600 E Ft pedig a gazdasági szervezettel nem rendelkező intézményeknél keletkezett. Az Egészségügyi Szolgálatnál a bevételi előirányzatok nem változtak. Ez utóbbiak nem tartalmazzák a felügyeleti szervi támogatást.

Az önkormányzati bevételek alakulásának tényezői az alábbiakban láthatók:

|  |  |
| --- | --- |
| **Jogcím** | **Összeg ezer forintban** |
| Költségvetési és egyéb támogatások növekedése | 159 621 |
| Havi bér és járulék fizetés időbeli eltérése miatti állami megelőlegezés | 214 124 |
| Továbbszámlázásból eredő bevételek | 18 493 |
| Költség megtérítések | 969 |
| Intézmények 2020.évi maradvány befizetései | 5 091 |
| Perrel kapcsolatos bevételek | 3 455 |
| Egyéb bevételek | 13 |
| **Összesen:** | **401 766** |

A Polgármesteri Hivatalnál keletkezett bevételi többlet előirányzat legnagyobb része, 1 363 E Ft a nyári diákmunka finanszírozására kapott támogatás, a fennmaradó rész pedig továbbszámlázott és egyéb szolgáltatási bevétel.

A felügyeleti szervi támogatás 100 975 E Ft-tal nőtt az alábbiak szerint:

 Polgármesteri Hivatal 18 669 E Ft

 Gazdasági szervezettel nem rendelkező intézmények 75 663 E Ft

 Egészségügyi Szolgálat: 6 643 E Ft.

Az önkormányzat esetén a kiadási főösszeg növekedése a felügyeleti szervi támogatás nélkül 300 791 E Ft.

A Polgármesteri Hivatal kiadási előirányzatának növekedése 21 174 E Ft, a gazdasági szervezettel nem rendelkező intézmények kiadási előirányzatainak növekedése 78 264 E Ft, valamint az Egészségügyi Szolgálat kiadási előirányzatának növekedése 6 643 E Ft.

Az Önkormányzatnál jelentkező kiadási előirányzat emelkedésének legnagyobb része, 214 124 E Ft, a havi bér és járulék fizetés időbeli eltérése miatti, állami megelőlegezés visszafizetéséből származik.

A bevételi és kiadási oldalon keletkezett változások a kiemelteken túl leginkább az állami költségvetéssel való elszámolások miatt, illetve a tényleges teljesítések miatt indokolt módosítások.

***Az önkormányzati tartalékok az alábbiak szerint változtak:***

|  |  |
| --- | --- |
| **Megnevezés** | **Változás összege ezer forintban** |
| Polgármesteri és Alpolgármesteri keretek | -4 523 |
| Feladattal nem terhelt tartalék | -10 968 |
| Többletbevételből származó tartalék | 114 957 |
| COVID-19 adományból képzett tartalék | 11 |
| *Általános tartalék összesen* | *99 477* |
|  |  |
| Működési tartalék | -120 977 |
| Állat- és természetvédelmi célú elkülönített tartalék | -900 |
| *Működési céltartalék* | *-121 877* |
|  |  |
| Havaria keret | -13 410 |
| Fejlesztések | -168 799 |
| Lakásgazdálkodási feladatokhoz | -189 225 |
| Egészségközpont tartaléka | -401 330 |
| Központi felhalmozási keret (intézményi hálózathoz) | -4 909 |
| *Felhalmozási céltartalék* | *-777 673* |
|  |  |
| **Tartalék változás mindösszesen:** | **-800 073** |

A módosítások jogcímenkénti részletezését az Önkormányzat és a Polgármesteri Hivatal esetén a bevételeket érintően az 1. és a 3. számú melléklet, a kiadások vonatkozásában pedig a 2. és a 4. számú melléklet tartalmazza.

A gazdasági szervezettel nem rendelkező költségvetési szervek, valamint az Egészségügyi Szolgálat vonatkozásában az érintett időszakban a saját hatáskörben végrehajtott előirányzat módosítások, illetve a felügyeleti hatáskörű előirányzat változtatások intézményenkénti bontását az 5. és a 6. számú mellékletben mutatjuk be.

**II. A 2021. évi költségvetési rendelet felülvizsgálatából adódó módosítási javaslatok**

A felülvizsgálati módosítások hatásaként a költségvetési bevételi és kiadási főösszege egyenlegében 1 317 578 E Ft-tal csökken.

A felülvizsgálat keretei között átvezetésre került a 284/2021.(IX.30.) és a 285/2021.(IX.30.) képviselő-testületi határozatokban megállapított Működési keretmegállapodás és Fejlesztési keretmegállapodás tartalék jogcímen biztosított előirányzat felosztása, valamint a 286/2021.(IX.30.) - 297/2021.(IX.30.) képviselő testületi határozatok szerinti Közösségi költségvetési tartalék felosztása is. Erre a határozatokban rögzített határidők miatt volt szükség. A közösségi költségvetési tartalék, valamint a működési és felhalmozási keretmegállapodás tartalékok felosztása a főösszeg változását nem befolyásolja, kizárólag kiadási címek közötti átcsoportosítást jelent.

A bevételi elmaradások összességében a működési bevételek 113 023 E Ft-os növekedéséből és a felhalmozási bevételek 1 430 601 E Ft csökkenéséből keletkezett.

A **költségvetési** bevételi főösszeg csökkenése az Önkormányzat feladatainak ellátásához és a Polgármesteri Hivatalhoz kapcsolódik, az alábbiak szerint:

 ezer Ft

|  |  |
| --- | --- |
| **Megnevezés** | **Összeg** |
| Támogatási bevételek | 225 |
| Közhatalmi bevételek | 479 144 |
| Készlet értékesítés és szolgáltatási bevételek | -193 475 |
| Egyéb működési bevételek | -181 522 |
| Működési átvett pénzeszköz | 899 |
| Tulajdonosi bevételek | 1 140 |
| Felhalmozási bevételek | -1 430 141 |
| **Önkormányzati feladat összesen:** | **-1 323 730** |
|  |  |
| Közhatalmi bevételek | 2 391 |
| Szolgáltatási bevételek | 1 055 |
| Egyéb működési bevételek | 3 166 |
| Felhalmozási bevételek | -460 |
| **Polgármesteri Hivatal összesen:** | **6 152** |
|  |  |
| **Mindösszesen:** | **-1 317 578** |

Önkormányzati bevételek

A támogatási bevételek változása az előző évi támogatások elszámolása után keletkező visszafizetésekből adódik.

A közhatalmi bevétel változását az alábbi táblázatban mutatjuk be:

 Ezer forint

|  |  |
| --- | --- |
| Megnevezés | Összeg |
| Iparűzési adó és bírságai | 457 587 |
| Helyi adók | 110 000 |
| Parkolási bírságok | -117 200 |
| Közterületi bírságok | 50 000 |
| Környezetvédelmi bírság | -20 000 |
| Településképi bírság | -1 500 |
| Egyéb bírságok | 257 |
| Összesen: | 479 144 |

A csökkentésekre a várható bevételi elmaradások miatt van szükség Az iparűzési adó, a helyi adók és a közterületi bírság esetében már realizálódott bevételek előirányzat beemelésére került sor.

A készletek értékesítése 526 E Ft összegben növekedett. A szolgáltatási bevételek csökkentését a parkolási szolgáltatások várható 137 214 E Ft, a lakás és helyiség bérleti díj bevétel 54 575 E Ft, és az egyéb bérleti díj 5 197 E Ft összegű szűkülése, valamint az egyéb szolgáltatások 2 985 E Ft növekedése együttesen teszi szükségessé. A készlet értékesítés és az egyéb szolgáltatási bevételek esetében már realizálódott bevételek előirányzat beemelésére került sor.

Az egyéb bevételi előirányzatok változásának összetevői:

 Ezer forint

|  |  |
| --- | --- |
| **Megnevezés** | **Összeg** |
| Áfa bevétel | -237 377 |
| Áfa visszatérülés | 37 264 |
| Kamat bevétel | 9 910 |
| Biztosító által fizetett kártérítés | 456 |
| Előző évi kiadás visszatérülés | 4 046 |
| Kártérítés, késedelmi kamat | 2 932 |
| Egyéb bevételek | 1 247 |
| **Összesen:** | **-181 522** |

Előirányzat növelésre a beérkezett bevételek esetében került sor.

A működési átvett pénzeszközök az előző évben folyósított támogatások elszámolása után visszafizetendő összegek beemelését tartalmazza. A tulajdonosi bevételek emelkedését eredményezte, hogy a MOL részvények után történt osztalék fizetés, amire a tervezéskor nem számoltunk.

Az ingatlan értékesítések ütemezése és az eljárások lebonyolításának meghosszabbodása miatt az ingatlanok egy részénél a bevételek realizálása 2021 évben nem várható. Ezért vált szükségessé a felhalmozási bevételek előirányzatainak csökkentése.

A felhalmozási bevételi sorokon azok az előirányzatok maradtak, amelyeknél a bevétel már beérkezett, illetve ahol ennek időbeli realitása van.

A Polgármesteri Hivatal esetében is bevételi előirányzat növelésére csak a már befolyt tételek esetében került sor.

A **költségvetési** kiadási főösszeg esetében a működési kiadások 416 771 E Ft-tal, a felhalmozási kiadások 900 807 E Ft-tal csökkennek.

A változás összetétele az alábbiak szerint alakul:

 ezer Ft

|  |  |  |  |  |  |
| --- | --- | --- | --- | --- | --- |
| **Megnevezés** | **Önkormány-zat** | **Polgár-mesteri Hivatal** | **Gazdasági szervezettel nem rendelkező Intézmények** | **Egészség-ügyi Szolgálat** | **Összesen** |
| Személyi juttatás és járulékai | 0 | 0 | -27 784 | 10 181 | -17 603 |
| Dologi kiadások | 83.428 | -540 |  |  | 82 888 |
| Beruházások, felújítások | -168 962 | 0 |  |  | -168 962 |
| Felhalmozási támogatások és kölcsönök | 20 425 | 0 |  |  | 20 425 |
| Tartalékok | -1 234 326 | 0 |  |  | -1 234 326 |
| **Összesen:** | **-1 299 435** | **-540** | **-27 784** | **10 181** | **-1 317 578** |

A kiadási előirányzatok csökkentése feladat elmaradást nem eredményez.

Önkormányzati feladatok kiadásai

A dologi kiadások esetében csökkenést jelent az elmaradt tárgyi eszköz értékesítésekhez kapcsolódó, valamint a szűkült szolgáltatási bevételekhez kapcsolódó általános forgalmi adó fizetési kötelezettség 220 596 E Ft-tal. A különböző üzemeltetési, fenntartási szolgáltatások előirányzatának 4 376 E Ft-os csökkentését javasoljuk. A közösségi költségvetési tartalék felosztása kapcsán a dologi kiadások előirányzatát emeli a sütőzsiradék gyűjtésre 2 550 E Ft, a közlekedési normák betartására irányuló kampányra 4 550 E Ft, fásításra 1 300 E Ft. A működési keretmegállapodási tartalék teljes 300 000 E Ft összege a parkfenntartási kiadásokhoz került.

A beruházási kiadások csökkentése is szükségessé vált a bevételi elmaradások miatt. A mérsékléseknél figyelembe vettük azokat az eseteket, amikor a beruházás a tervezettnél alacsonyabb költségen valósult meg, illetve más körülmények miatt jelenleg nem valósítható meg, vagy átütemezhető.

A József-hegyi kilátó környezetének rendezése esetén átütemezést javaslunk.

A jövő évi megvalósulás biztosítása érdekében kérjük a Tisztelt Képviselő-testület erre vonatkozó megvalósítási szándéknyilatkozatát!

A beruházási és felújítási kiadások változását az alábbi táblázatban mutatjuk be.

 Ezer forint

|  |  |
| --- | --- |
| Megnevezés | Összeg |
| Biodiverz zöldfelületek kialakítása | -2 540 |
| Csatárka-Csalit-Szikla u. közösségi tér kialakítása | -390 772 |
| József-hegyi kilátó környezetének rendezése | -63 500 |
| Kutyafuttatók fejlesztése | -10 000 |
| Parkok, játszóterek informatikai fejlesztése | -5 080 |
| Akadálymentes közlekedés | -19 000 |
| Pálvölgyi közlekedés- és forgalomtechnikai fejlesztés | -1 270 |
| Közvilágítás fejlesztése | -12 000 |
| Települési vízellátás | -6 000 |
| Szennyvízcsatorna bekötővezeték kiépítése | -15 000 |
| Felszíni vízelvezetés | -45 000 |
| Szennyvíz csatorna. gerincvezeték kiépítése | -6 000 |
| Közösségi kertek kialakítása | -6 350 |
| Vérhalom téri sportpálya és futókör | -3 000 |
| Csapadékvíz elvezetés | -6 000 |
| Óvoda: Községház utca 4. | -12 000 |
| Közösségi kerékpártároló helyiségek | -12 700 |
| József hegyi kilátó | -2 540 |
| Épületbontások és telekrendezések | -3 310 |
| ***Csökkentések***: | ***-622 062*** |
|  |  |
| Közösségi költségvetés miatti növekedés | 53 100 |
| Felhalmozási keretmegállapodás miatti növekedés | 400 000 |
| ***Növekedés:*** | ***453 100*** |
|  |  |
| **Összes változás:** | **-168 962** |

A felhalmozási támogatások 20 425 E Ft-os növekedése két jogcímből áll, a közösségi költségvetési tartalék felosztásából 13 500 E Ft, és lakásbérleti jogviszony megváltásra 6 925 E Ft

A tartalékok változását az alábbi táblázatban mutatjuk be:

 Ezer forint

|  |  |
| --- | --- |
| Megnevezés | Változás |
| Közösségi költségvetési tartalék | -75 000 |
| Feladattal nem terhelt tartalék | -29 850 |
| Működési tartalék | -52 206 |
| Eü.Szolg. működési kiadásaihoz biztosított tartalék | -25 000 |
| Működési keretmegállapodás | -300 000 |
| Fejlesztések előkészítése | -58 100 |
| Fejlesztések | -125 500 |
| Lakásgazdálkodási feladatokhoz  | 10 000 |
| Egészségközpont tartaléka | -98 670 |
| Bérlakás állománybővítés előkészítése | -20 000 |
| Szépvölgyi út felújítása pályázati önerő | -60 000 |
| Fejlesztési keretmegállapodás | -400 000 |
| **Összesen:** | **-1 234 326** |

A gazdasági szervezettel nem rendelkező intézmények esetében a személyi juttatások és járulékainak csökkenése a gyermeklétszámok változásából következnek. A gyermeklétszám csökkenés miatt csoportszűkülés következett be, ami az óvodák létszámkeretét is befolyásolta. A 192/2021.(VI.24.) Képviselő-testületi döntés tartalmazza a csoportszámok csökkenését 88-ról 80-ra. Ezzel összhangban Képviselő-testület 193/2021. (VI.24.) határozata a munkavállalói létszám 23 fővel való csökkentéséről döntött. Ezek a tényezők indokolják a személyi juttatások változását.

Az Egészségügyi Szolgálat személyi juttatásainak növelésével megtörténik a bérkompenzáció beépítése a költségvetésébe.

A fentiek szerinti előirányzat módosítások hatásaként az önkormányzat 2021. évi érvényes költségvetésének bevételi és kiadási főösszege egyenlegében 910 707 E Ft-tal csökkent.

Kérjük a Tisztelt Képviselő-testületet az előterjesztés megtárgyalására a határozati javaslat elfogadására és az előirányzat változások figyelembevételével elkészített rendeletmódosítási javaslatnak megfelelően a rendelet megalkotására.

**Határozati javaslat**

A Képviselő-testület úgy dönt, hogy a József-hegyi kilátó környezetének rendezése és kutyafuttató kialakítása beruházási feladatot 2022. évben kívánja megvalósítani, kötelezettséget vállal, hogy a szükséges fedezetet az önkormányzat 2022. évi költségvetésében biztosítja, azzal, hogy idei évben az önkormányzat 2021. évi költségvetésről szóló 9/2021. (II.23.) rendelet 18. sz. táblájában a beruházás előkészítésére 63 500 E Ft előirányzatot biztosít.

Felelős: polgármester

Határidő: 2021. évi költségvetési rendelet soron következő módosítása

 2022. évi költségvetés elfogadása

*A határozat elfogadása minősített többségű szavazást igényel.*

## Budapest, 2021. október 20.

Őrsi Gergely

polgármester

**A rendelet elfogadása minősített többségű szavazást igényel.**

Budapest Főváros II. Kerületi Önkormányzat Képviselő-testületének
 … /2021. (…….) önkormányzati rendelete az Önkormányzat 2021. évi költségvetéséről szóló

9/2021.(II. 23.) önkormányzati rendelet módosításáról

|  |  |
| --- | --- |
| Jelenlegi szabályozás | Javasolt módosítás |
| 1. §(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2021. évi költségvetésénekköltségvetési bevételi főösszegét **20 834 827 ezer forintban** költségvetési kiadási főösszegét **28 803 650 ezer forintban** költségvetési egyenlegének összegét  **-7 968 823 ezer forintban** finanszírozási kiadásának összegét **145 358 ezer forintban**állapítja meg. A 2021. évre tervezett költségvetési hiány és a finanszírozási kiadás összegét a Képviselő-testület 8 114 181 E Ft összegű maradvány igénybevételével finanszírozza.2. §(1) Az 1. § (1) bekezdésében jóváhagyott kiadásokból 2021. évben**I. Általános tartalék 142 103 ezer forint**,**II. Céltartalékok 2 571 544 ezer forint,****a) működési céltartalék 685 922 ezer forint,** **b) felhalmozási céltartalék 1 885 622 ezer forint**  | **1. §**A Budapest Főváros II. Kerületi Önkormányzat Képviselő-testületének 9/2021. (II.23.) önkormányzati rendelete az Önkormányzat 2021. évi költségvetéséről szóló 9/2021. (II. 23.) önkormányzati rendelet 1. § (1) bekezdése helyébe a következő rendelkezés lép:„(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2021. évi költségvetésénekköltségvetési bevételi főösszegét **19 709 996 ezer forintban** költségvetési kiadási főösszegét **27 678 819 ezer forintban** költségvetési egyenlegének összegét  **-7 968 823 ezer forintban** finanszírozási kiadásának összegét **359 482 ezer forintban**állapítja meg.  A 2021. évre tervezett költségvetési hiány és a finanszírozási kiadás összegét a Képviselő-testület 8 114 181 E Ft összegű maradvány igénybevételével finanszírozza.”**2. §**A Budapest Főváros II. Kerületi Önkormányzat Képviselő-testületének 9/2021. (II.23.) önkormányzati rendelete az Önkormányzat 2021. évi költségvetéséről szóló 9/2021. (II. 23.) önkormányzati rendelet 1. § (1) bekezdése helyébe a következő rendelkezés lép:„(1) Az 1. § (1) bekezdésében jóváhagyott kiadásokból 2021. évben**I. Általános tartalék 136 730 ezer forint**,**II. Céltartalékok 542 518 ezer forint,****a) működési céltartalék 186 839 ezer forint,****b) felhalmozási céltartalék 355 679 ezer forint.”****3. §**A Budapest Főváros II. Kerületi Önkormányzat Képviselő-testületének 9/2021. (II.23.) önkormányzati rendelete az Önkormányzat 2021. évi költségvetéséről szóló 9/2021. (II. 23.) önkormányzati rendelet mellékletét képező 1-17. sz. táblák helyébe az 1. melléklet 1-17. sz. táblái lépnek.**4. §**E rendelet a kihirdetését követő napon lép hatályba. |
|  |  |

Budapest Főváros II. Kerületi Önkormányzat Képviselő-testületének
…/2021. (…. ...) önkormányzati rendelete az Önkormányzat 2021. évi költségvetéséről szóló 9/2021.(II. 23.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotói hatáskörében, 32. cikk (1) bekezdés f) pontjában meghatározott feladatkörében, valamint az államháztartásról szóló 2011. évi CXCV. törvény 34. § (1) bekezdésében kapott felhatalmazás alapján eljárva a következőket rendeli el:

**1. §**

A Budapest Főváros II. Kerületi Önkormányzat Képviselő-testületének 9/2021. (II.23.) önkormányzati rendelete az Önkormányzat 2021. évi költségvetéséről szóló 9/2021. (II. 23.) önkormányzati rendelet 1. § (1) bekezdése helyébe a következő rendelkezés lép:

„(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2021. évi költségvetésének

költségvetési bevételi főösszegét 19 709 996 ezer forintban

költségvetési kiadási főösszegét 27 678 819 ezer forintban

költségvetési egyenlegének összegét  -7 968 823 ezer forintban

finanszírozási kiadásának összegét      359 482 ezer forintban

állapítja meg.

A 2021. évre tervezett költségvetési hiány és a finanszírozási kiadás összegét a Képviselő-testület 8 114 161 E Ft összegű maradvány igénybevételével finanszírozza.”

**2. §**

A Budapest Főváros II. Kerületi Önkormányzat Képviselő-testületének 9/2021. (II.23.) önkormányzati rendelete az Önkormányzat 2021. évi költségvetéséről szóló 9/2021. (II. 23.) önkormányzati rendelet 2. § (1) bekezdése helyébe a következő rendelkezés lép:

„Az 1. § (1) bekezdésében jóváhagyott kiadásokból 2021. évben

I. Általános tartalék 136 730 ezer forint,

II. Céltartalékok 542 518 ezer forint,

a) működési céltartalék 186 839 ezer forint,

b) felhalmozási céltartalék 355 679 ezer forint.”

**3. §**

**.§**

A Budapest Főváros II. Kerületi Önkormányzat Képviselő-testületének 9/2021. (II.23.) önkormányzati rendelete az Önkormányzat 2021. évi költségvetéséről szóló 9/2021. (II. 23.) önkormányzati rendelet mellékletét képező 1-17. sz. táblák helyébe az 1. melléklet 1-17. sz. táblái lépnek.

**4. §**

E rendelet a kihirdetését követő napon lép hatályba.

|  |  |
| --- | --- |
| Őrsi GergelyPolgármester | dr. Szalai Tiborjegyző |

**Általános indokolás**

A Budapest Főváros II. Kerületi Önkormányzat 2021. évi költségvetési rendeletének módosítása az államháztartásról szóló 2011. évi CXCV. törvény 34. §-ában kapott felhatalmazás alapján, a 2021. május 1. és augusztus 31-i közötti időszakban végrehajtott saját- és átruházott hatáskörű előirányzat átcsoportosítások és módosítások, valamint az elvégzett felülvizsgálat költségvetési rendeleten történő átvezetése és beemelése miatt vált szükségessé.

# Részletes indokolás

**1.§**

A végrehajtott módosítás következtében kialakult kiadási és bevételi főösszegeket határozza meg.

**2.§**

Az 1. §-ban jóváhagyott kiadási főösszegből elkülönített tartalékokat mutatja be.

**3.§**

Az 1.§-ban jóváhagyott 2021. évi főösszegek bontásait tartalmazza.

**4.§**

A rendelet hatályát határozza meg.